கேள்வி: நெய்வேலி சூரிய மின் திட்டம் பற்றி தகவல் சொல்.
பதில்: நெய்வேலி சூரிய மின் திட்டம் (''Neyveli Solar Power Project'') இந்தியா தமிழ்நாடு மாநிலத்தில் உள்ள கடலூர் மாவட்டம் நெய்வேலி நகரத்தில் அமைந்துள்ளது. நெய்வேலி சூரிய ஒளிமின்னழுத்த மின் உற்பத்திப் பூங்கா 1 என்று பெயரிடப்பட்டுள்ள இத்திட்டத்தில் 65 மெகாவாட்டு சூரிய ஒளி மின்னாற்றல் தயாரிக்க இயலும். 2017 ஆம் ஆண்டில் இத்திட்டம் தொடங்கப்பட்டது. 357 ஏக்கர் பரப்பளவில் பரந்து விரிந்துள்ள இத்திட்டம் நிலப்பரப்பில் பொருத்தப்பட்ட ஒரு சூரிய மின் திட்டமாகும். சுற்றுச்சூழலுக்கு உகந்ததாகவும், பசுமை ஆற்றல் உற்பத்தியை உயர்த்துவதும் மற்றும் நிலக்கரி மீது உள்ள சார்பைக் குறைத்தலும் இத்திட்டத்தின் நோக்கங்களாகும். சூரியக்கதிர்களை மின்சாரமாக மாற்றும் இத்திட்டம் இந்தியாவில் ஒரே இடத்தில் அமைந்த மிகப்பெரிய சூரிய மின் திட்டங்களில் ஒன்றாக கருதப்படுகிறது. $69.426 மில்லியன் டாலர் திட்டச் செலவில், பல கட்டங்களாக உருவாக்கப்பட்ட இந்தத் திட்டம் தற்போது செயல்பாட்டில் உள்ளது. இந்த நெய்வேலி சூரிய மின் திட்டம் 2017 ஆம் ஆண்டு ஆகத்து மாதத்தில் தொடங்கப்பட்டது. மின் கொள்முதல் ஒப்பந்தத்தின் கீழ், உற்பத்தி செய்யப்படும் மின்சாரம் தமிழ்நாடு உற்பத்தி மற்றும் விநியோகத்திற்கு விற்கப்படுகிறது. மின்சாரம் 25 ஆண்டுகளுக்கு $0.067கிலோவாட்டு மணி என்ற விகிதத்தில் விற்கப்படுகிறது. தென் மாநிலமான தமிழ்நாட்டிற்கு வருகை தந்தபோது ​​பிரதமர் நரேந்திர மோதி 1கிகாவாட்டு நெய்வேலி புதிய அனல் மின் திட்டத்தைத் தொடங்கி வைத்தார். மேலும், தமிழ்நாடு, கேரளா, கர்நாடகா, புதுச்சேரி மற்றும் இராசத்தான் ஆகிய மாநிலங்களில் நாடு முழுவதும் 4,000 மெகாவாட் சூரிய மின் திட்டங்களை அமைக்க நெய்வேலி பழுப்பு நிலக்கரி நிறுவனம் திட்டமிட்டுள்ளது. 2015 ஆம் ஆண்டு செப்டம்பர் மாதம் 28 ஆம் தேதியன்று நெய்வேலி நகரியத்தில் 10 மெகாவாட் சூரிய மின் நிலையத்தை இந்நிறுவனம் திறந்து வைத்தது.